Peale enam kui kümneaastast pausi (2002. aastal toetas ADDINOL Steeplechase’i võistlust) on ADDINOL jõudnud taas ratsasporti. Tänud selle ilusa ja graatsilise spordiala taasleidmise eest lähevad ADDINOLi poolt ühele tublile ja energilisele tütarlapsele Hiiumaalt – Maris Suusterile. Eelmisest aastast alates annab ADDINOL oma väikese panuse sellesse, et Maris saaks võimalikult paljudel soovitud võistlustel osaleda.
#000001
Esimest korda istus Maris sadulasse, kui oli vaid kolmeaastane – sellest põgusast hetkest piisas mõistmaks, et ratsasport on Marise ala. Peale mitut aastat ootamist võeti kuueaastane Maris esimest korda trenni. Esimesed 10 aastat sõitis ja võistles Maris peamiselt ponidega. Tüdruk ise oli veel väike ja seetõttu just poniklassi sobituv. 2008. aastal sai Maris esimese takistussõiduhobuse – Hollandis sündinud hollandi kuningliku soojaverelise ratsahobuse (KWPN) Menzo, kellest sai Marise suurim ja parim õpetaja.
#000002
Tänaseks on Marisel võistlemiseks kaks põhihobust – Rilana ja Flaming Sambuca. Mõlema hobusega saab edukalt võistelda 110-115 cm parkuurides ja tegelikult oleksid hobused suutelised veelgi enamaks. Nagu eelmine aasta, on ka see aasta toonud Marisele, Rilanale ja Flaming Sambucale palju edu. 6. juulil toimunud Saarte Karikasarja kolmandal etapil kõrgusel 110 cm, kus võisteldi ümberhüpetele, saavutasid Maris ja Flaming Sambuca esikoha. Ühtlasi hoiab Maris peale kolme toimunud etappi karikasarja 110 cm arvestuses liidrikohta.
#000003
*Puhtalt tähendab ratsaspordis etteantud raja läbimist ilma vigadeta (vead: hobuse tõrkumine, takistuste mahaajamine, oma raja ületamine jmt).
#000006